ธรรพ์ณธร ปาลกะวงศ์ ณ อยุธยา

ธรรพ์ณธร ปาลกะวงศ์ ณ อยุธยา  เกิดเมื่อวันที่ 10 พฤศจิกายน พ.ศ. 2513 เป็นนักร้องชายชาวไทย
== ประวัติ ==
ธรรพ์ณธรเป็นบุตรชายของพ่อซึ่งเป็นทหารบกฝ่ายสรรพาวุธ ซึ่งชื่อ "ธรรพ์ณธร" (อ่านว่า /ทัน-นะ-ทอน/) มีความหมายว่า "ผู้ที่รักษาไว้ซึ่งเสียงเพลง" (คนธรรพ์ สมาสกับคำว่า ธร ซึ่งแปลว่า รักษา) ขณะเรียนอยู่ที่คณะมนุษยศาสตร์ มหาวิทยาลัยรามคำแหง ได้ทำกิจกรรมด้านบันเทิงกับคณะมาโดยตลอด เช่น ละครเวที เป็นต้น และเคยเข้าประกวดร้องเพลงกับสยามกลการ
ธรรพ์ณธร มีชื่อเสียงจากการออกอัลบั้มชุดแรกในปี พ.ศ. 2538 ด้วยการออกเป็นมินิอัลบั้ม มี สุธี แสงเสรีชน เป็นโปรดิวเซอร์ ในชื่อชุด "TNT" มีความหมายถึงชื่อย่อในภาษาอังกฤษของตัวเอง อีกทั้งยังเกี่ยวเนื่องถึงงานที่พ่อทำเกี่ยวกับระเบิดด้วย มีเพลงที่ได้รับความนิยม คือ ร้อน, ร่ำลา และ เกิดเป็นผู้ชาย ซึ่งเป็นเพลงเก่าของสุธีด้วย และออกเป็นอัลบั้มเต็มในปี พ.ศ. 2539 ซึ่งทำให้ได้รับรางวัลสีสันอะวอร์ดส์ สาขา ศิลปินชายเดี่ยวยอดเยี่ยม และศิลปินชายร็อคยอดเยี่ยมประจำปี ด้วย
ธรรพ์ณธรเป็นนักร้องร็อคที่เสียงดีมาก ด้วยเรนจ์เสียงที่กว้าง การออกคำร้องชัด เสียงสูงที่ทรงพลัง เสียงต่ำที่อบอุ่น ไดนามิคการร้องชัดเจน ร้องเพลงได้หลากหลายแนว และมีน้ำเสียงที่คล้ายคลึงกับ เป้ ไฮ-ร็อก แต่ทว่ามีพลังเสียงที่หนักแน่นกว่า  ผลงานเพลงในระยะแรกจึงออกไปในทางหนักหน่วง เป็นบลูส์ร็อก
ในปี พ.ศ. 2542 ได้ย้ายมาสังกัดกับค่าย อาร์เอส ใช้ชื่อว่า "คนธรรพ์ณธร" มีเพลงที่ได้รับความนิยมคือ หัวใจกระดาษ, เมื่อรักมันห่วย และ ฉีดยา เป็นต้น โดยลดความหนักแน่นลงเป็นป็อปร็อก และได้รับรางวัลสีสันอะวอร์ดส สาขา ศิลปินชายร็อคยอดเยี่ยมประจำปี อีกครั้ง
จากนั้นจึงได้ออกอัลบั้มร่วมกับ โฟร์ท นฤมล จิวังกูร นักร้องสาวร่วมค่ายในชื่อชุด "Fire & Ice" ในปี พ.ศ. 2543 และได้ออกอัลบั้มกับอาร์.เอส.มาอีกหลายชุด รวมทั้งได้ออกอัลบั้มร่วมกับ โฟร์ท นฤมล อีกชุดหนึ่งด้วย คือ "แสงและเงา" ในปี  พ.ศ. 2546
ในปี พ.ศ. 2548 ได้ย้ายเข้าสังกัดอากูในเครือจีเอ็มเอ็ม แกรมมี่ และได้ออกอัลบั้มมาหนึ่งชุด โดยเป็นการนำเอาเพลงเก่า ๆ ที่ได้รับความนิยมมาร้องใหม่ในแบบของตน
== ผลงาน ==
=== สตูดิโออัลบั้ม ===
=== EP ===
TNT (2538)
อัลบั้มที่ผลิตโดยในสังกัดอาร์เอส
คนธรรพ์ณธร (2542)
พายุธรรพ์ณธร (2544)
Instinct (2546)
อัลบั้มที่ผลิตโดยในสังกัดจีเอ็มเอ็ม แกรมมี่
ทุ่มเท (2548)
=== ผลงานร่วมกับศิลปินอื่น ===
Fire & Ice ร่วมกับ โฟร์ท นฤมล (2543)
แสงและเงา ร่วมกับ โฟร์ท นฤมล (2546)
สืบสานประชาธิปไตย ร่วมกับ แอ๊ด คาราบาว ร็อคเคสตร้า อิทธิ พลางกูร ทัช ณ ตะกั่วทุ่ง ระวิวรรณ จินดา โฟร์ท นฤมล ฟอร์ด สบชัย ชาย วรัญญู ไบร์ท ต่อ อัลคาโปน แมน มอเตอร์ไซค์ ปาน ธนพร (2546)
More Cattle ร่วมกับ แบล็คเฮด ซีล อินสติงต์ The King Kong (2549)
กำลังใจให้สายัณห์ ร่วมกับ เสก โลโซ ติ๊ก ชีโร่ อู๊ด เป็นต่อ ตั้ม สมประสงค์ นาคร ศิลาชัย เหลือเฟือ มกจ๊ก วสุ แสงสิงแก้ว (2556)
=== เพลงพิเศษ ===
น้ำท่วม ไม่มิดใจ (2554) - จัดทำขึ้นเพื่ออุทิศให้ผู้ประสบอุทกภัย น้ำท่วมใหญ่
ราชันแห่งแผ่นดิน (2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา
คืนความสุขให้ประเทศไทย (2560)
มองบนฟ้า (2560) - จัดทำขึ้นเพื่อจากหัวใจที่เต็มเปี่ยมด้วยรักและศรัทธาในพระมหากรุณาธิคุณที่ทรงมีต่อพสกนิกรชาวไทย
=== อัลบั้มรวม ===
BORN TO BE (2543)
MASTERPIECE (2544)
ผู้ชายธรรพ์ณธร (2546)
ธรรพ์ณธร ทั้งชีวิต (2548)
=== คอนเสิร์ต ===
คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (10 - 16 มกราคม 2542)
คอนเสิร์ต Dunk Live in Concert (26 ธันวาคม 2542)
คอนเสิร์ต Meeting Concert Teenlennium (12 กุมภาพันธ์ 2543)
คอนเสิร์ต Power voice Power live Concert (30 กันยายน 2543)
คอนเสิร์ต The Celebration Concert (10 กุมภาพันธ์ 2544)
คอนเสิร์ต ถูกใจคนไทย ร่วมใจใช้สินค้าถูกกฎหมาย (17-18 สิงหาคม 2545)
คอนเสิร์ต Parn Exclusive Live! The Million Thanks Concert (18 มกราคม 2546)
คอนเสิร์ต Meeting Concert Super Surprise Trilogy (26 เมษายน 2546)
คอนเสิร์ต ทรัพย์สินทางปัญญา (29-30 สิงหาคม 2546)
คอนเสิร์ต Ford & Friends Concert (28 มีนาคม 2552)
คอนเสิร์ต HUA HIN JAZZ FESTIVAL 2010 Presented by PTT (18-20 มิถุนายน 2553)
คอนเสิร์ต 40 ปี the legend of the guitar (20 - 21 พฤศจิกายน 2553)
คอนเสิร์ต วัยเก๋าขอเกิด ปี 2 (26 พฤษภาคม 2556)
คอนเสิร์ต The Avengers 9 Smile Concert (28 กันยายน 2556)
คอนเสิร์ต ’90 กำเนิดอินดี้ รุ่นพี่ออกเทป (10 ตุลาคม 2558)
คอนเสิร์ต Rock In Pain Concert (5 พฤศจิกายน 2559)
คอนเสิร์ต Byrd & Heart | Birthday Concert (27 พฤศจิกายน 2565)
คอนเสิร์ต RS HITS JOURNEY CONCERT 2023 #ต้นปีถึงทีฮิต (27 พฤษภาคม 2566)
คอนเสิร์ต GRAMMY X RS HIT100 (28-29 ตุลาคม 2566)
คอนเสิร์ต RS MUSIC ร่วมกับ อำพลฟูดส์ Present CONCERT SHORT CHARGE SHOCK REAL ROCK RETURN (16 ธันวาคม 2566)
=== ภาพยนตร์ ===
มือปืน โลก/พระ/จัน (2544)
=== ละคร ===
ระเบิดเถิดเทิง ตอน แฝดคนละฝา (ปี 2543 / ช่อง 5)
รหัสหัวใจ (ปี 2547 / กันตนา / ช่อง 7)
=== รายการ ===
อู๋เข้าเล่นเกมส์ในรายการ หัวท้ายตายก่อน 3x3 (2565)
== รางวัล ==
สีสันอะวอร์ดส์ ครั้งที่ 9 ประจำปี พ.ศ. 2539 ศิลปินชายเดี่ยวยอดเยี่ยม จากอัลบั้ม TNT
สีสันอะวอร์ดส์ ครั้งที่ 9 ประจำปี พ.ศ. 2539 ศิลปินชายร็อกยอดเยี่ยม จากอัลบั้ม TNT
สีสันอะวอร์ดส์ ครั้งที่ 12 ประจำปี พ.ศ. 2542 เพลงยอดเยี่ยม จากเพลง หัวใจกระดาษ
สีสันอะวอร์ดส์ ครั้งที่ 12 ประจำปี พ.ศ. 2542 ศิลปินชายร็อคยอดเยี่ยม จากอัลบั้ม คนธรรพ์ณธร
== อ้างอิง ==
== แหล่งข้อมูลอื่น ==
อู๋ ธรรพ์ณธร แพลนแต่ง ครูเก๋า แฟนสาวนอกวงการ อายุห่าง 16 ปี ไร้ปัญหา
ราชสกุลปาลกะวงศ์
ณ อยุธยา
นักร้องชายชาวไทย
ศิลปินสังกัดอาร์เอส
ศิลปินสังกัดจีเอ็มเอ็ม แกรมมี่
บุคคลจากโรงเรียนวัดสระเกศ
บุคคลจากคณะมนุษยศาสตร์ มหาวิทยาลัยรามคำแหง